Noves jornades de donació de sang, a Burjassot, el 13 i el 16  de setembre
2025-07-24

El Centre de Transfusió de Sang de la Comunitat Valenciana tornarà a Burjassot, al setembre, en dos noves jornades de donació de sang, el dies 13 i 16.

El Centre de Salut d’Especialitats i la Falla Nàquera- Lauri Volpi són els espais en els quals s’establiran els punts de donació. El dimarts 13 de setembre, de 17.00 a 21.00 hores, el punt de donació estarà en el Centre d’Especialitats i el divendres 16 de setembre, de 17.00 a 20.30 hores, el punt de donació de sang quedarà ubicat en el Casal de la Falla Nàquera- Lauri Volpi.

Els requisits per a la donació són senzills. Únicament passen per tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.